

**Eger Megyei Jogú Város Önkormányzata Közgyűlésének rendelet-tervezete**

**az egészségügyi alapellátási körzetekről szóló 37/2016. (XI. 25.) önkormányzati rendelet módosításáról**

**Tisztelt Közgyűlés!**

A települési önkormányzatok egészségügyi alapellátási feladatait az egészségügyről szóló 2015. évi CXXIII. törvény 5-6. §-a szabályozza, mely szerint a települési önkormányzat feladata gondoskodni a háziorvosi, házi gyermekorvosi ellátásról, a fogorvosi alapellátásról, az alapellátáshoz kapcsolódó fogorvosi ügyeleti ellátásról, az iskolaegészségügyi ellátásról.

Az egészségügyi alapellátási körzetekről szóló önkormányzati rendelet utolsó módosítását követően szükségessé vált az iskolaegészségügyi körzetek módosítása.

A Heves Vármegyei SZC Szent Lőrinc Vendéglátó és Idegenforgalmi Technikum és Szakképző Iskola a 2024/2025-ös tanévtől megszűnt, az intézmény tanulói a Heves Vármegyei SZC Bornemissza Gergely Technikum, Szakképző Iskola és Kollégiumban és a Heves Vármegyei SZC Sárvári Kálmán Technikum, Szakképző Iskola és Kollégiumban folytatják tanulmányaikat. A fentiek miatt az két intézmény létszáma jelentősen emelkedett, mely az iskolaegészségügyi körzetekben ellátott intézmények besorolásának módosítását, a körzetekben ellátott tanulók létszámának optimalizálását teszi szükségessé.

A 2. számú iskolaorvosi körzetet több, mint egy éve heti 20 órás munkaviszonyban látta el iskolaorvos (ennek megfelelő létszámmal), melyet 2025 januárjától főállású orvos heti 40 órás munkaviszonyban lát el, ehhez a tanulói létszámot emelni szükséges.

A fentiek alapján az iskolafogászati-, az iskolaorvosi- és az iskolavédőnői körzetekben található intézmények körzetbe sorolásának változtatására, a körzetek ellátotti számának optimalizálására, egyes intézmények nevének pontosítására teszek módosító javaslatot. A módosítással a működtetőnek előnyösebb finanszírozásra nyílik lehetősége.

Az érintett orvosokkal, az egészségügyi alapellátási feladatokat is ellátó EKVI-vel, az iskolavédőnői feladatokat ellátó KEVIKO Prevenció Kft-vel, a finanszírozó Nemzeti Egészségbiztosítási Alapkezelővel a változtatásról egyeztettem.

A fenti javaslatok a rendelet-tervezet mellékleteiben (5., 6., és 8.) találhatók, a módosítások piros színnel, az intézmények nevének pontosítása zöld színnel.

A rendelet korábbi 5, 6. és 8. számú mellékletei változnak a javaslattal.

Kérem a Tisztelt Közgyűléstől a rendelet-tervezet elfogadását 2025. január 1-jei hatályba léptetéssel.

Eger, 2024. november 8.

**Dr. Barta Viktor s.k.**

**jegyző**